4. การประกอบธุรกิจของแต่ละสายผลิตภัณฑ์

4.1 โครงสร้างพื้นฐานในการให้บริการอินเทอร์เน็ตของบริษัท ประกอบด้วย 3 ส่วนหลัก คือ

-   ส่วนเครือข่ายอินเทอร์เน็ตหลัก (Internet backbone)

-   ส่วนเชื่อมต่อวงจรภายในประเทศ (Domestic Connectivities)

-   ส่วนเชื่อมต่อวงจรระหว่างประเทศ (International Connectivities)

ส่วนเครือข่ายอินเทอร์เน็ตหลัก (Internet backbone)

โครงสร้างเครือข่ายอินเทอร์เน็ตหลักของบริษัท ประกอบด้วยเครือข่ายที่ให้บริการ
ในเขตกรุงเทพมหานคร และปริมณฑล บริษัทได้จัดให้มีพื้นที่ในการให้บริการเครือข่าย 2 แห่ง ได้แก่
บริเวณชั้น 12 ของอาคารบางกอกไทยทาวเวอร์ และชั้น 10 ของอาคารไทยซัมมิท ทาวเวอร์
พื้นที่ในการให้บริการเครือข่ายทั้ง 2 แห่งถูกออกแบบมาถูกต้องตามหลักสถาปัตยกรรม
โดยคำนึงถึงการใช้งานและศักยภาพสูงสุดในการให้บริการเป็นหลัก

อาคารทั้ง 2 เชื่อมต่อกันด้วยระบบ High speed gigabit backbone ที่ความเร็ว 10 Gbps
จำนวน 3 เส้นทาง และจัดให้มีวงจรสำรองระหว่างอาคารผ่านเครือข่าย MetroLAN
เพื่อให้ระบบสามารถทำงานทดแทนกันได้ (Redundancy)
และช่วยเสริมประสิทธิภาพในภาวะการทำงานพร้อมๆ กัน (Load sharing) ทางด้านอุปกรณ์
เครือข่าย โดยที่ส่วนเครือข่าย อินเทอร์เน็ตหลักอาคารไทยซัมมิท ทาวเวอร์ ประกอบไปด้วยระบบ
High speed gigabit backbone ที่ความเร็ว 10 Gbps
และส่วนเครือข่ายอินเทอร์เน็ตหลักอาคารบางกอกไทยทาวเวอร์ ประกอบไปด้วยระบบ High
speed gigabit backbone ที่ความเร็ว 1Gbps
ไอเน็ตได้จัดเตรียมอุปกรณ์ที่มีประสิทธิภาพการทำงานสูง ทั้งทางด้านเทคโนโลยี และด้านนวัตกรรม
ซึ่งได้รับ การรับรองตามมาตรฐานสากล เพื่อให้ผู้ใช้บริการมั่นใจในระบบ Infrastructure และ
Facility ต่างๆ ของบริษัท

ไอเน็ตนำเทคโนโลยี Ultra hi-speed Internet ความเร็วสูงกว่าอินเทอร์เน็ตบรอดแบนด์ ถึง
8,000 เท่า มาใช้เพื่อเชื่อมต่อเครือข่ายความเร็วสูงไปยังเขตอุตสาหกรรมซอฟต์แวร์ประเทศไทย
(Software Park Thailand) อุทยานวิทยาศาสตร์ประเทศไทย (Thailand Science Park)
และ เครือข่าย MetroLAN ซึ่งเป็นเครือข่ายการให้บริการอินเทอร์เน็ตความเร็วสูงของบริษัท
ไปยังอาคารสำนักงานในเขตกรุงเทพมหานคร และปริมณฑล ครอบคลุมพื้นที่การให้บริการกว่า 1
ล้านตารางเมตร เน้นให้บริการในย่านธุรกิจที่สำคัญๆ เช่น เพลินจิต สีลม สาทร เป็นต้น ทั้งนี้
บริษัทสามารถให้บริการได้ครอบคลุมทั่วทุกภูมิภาคของประเทศไทย
โดยการเชื่อมต่อสัญญาณเครือข่ายหลักของบริษัท ผ่านทางสำนักงานสาขาทั้ง 7 แห่ง
นอกจากนี้ได้นำเทคโนโลยีแบบ Gigabit Ethernet ที่ความเร็ว 1,000 Mbps
แบบหลายเส้นทาง มาใช้เพื่อเพิ่มความเร็วของเครือข่าย และทำให้เครือข่ายมีเสถียรภาพมากยิ่งขึ้น

ไอเน็ตมี IP address ที่ได้รับการจัดสรรจากศูนย์สารสนเทศเครือข่ายเอเซีย-แปซิฟิก (APNIC :
Asia Pacific Network Information Center) เพื่อให้บริการลูกค้าได้ทั้งสิ้น 864 Class
C (1 Class C เท่ากับ 256 IP address ซึ่งสามารถให้บริการลูกค้าได้ 254 ราย) ณ สิ้นปี
2552 จากการวัดของ Routing Arbiter Database ไอเน็ตมี IP address
ที่ได้รับการจัดสรรเอง รวมถึง IP address ของลูกค้าที่ไอเน็ตบริหารเครือข่ายอินเทอร์เน็ตให้
รวมทั้งสิ้น 934 Class C

ส่วนเชื่อมต่อวงจรภายในประเทศ (Domestic Connectivities)

เนื่องจากปัจจุบันพฤติกรรมการใช้งานอินเทอร์เน็ตได้เปลี่ยนไป มีผู้นำเสนอข้อมูล (Content
provider) ภายในประเทศมากขึ้น ทำให้ผู้ใช้มีการบริโภคข้อมูลมากขึ้น
ไอเน็ตจึงให้ความสำคัญในส่วนนี้
โดยการเชื่อมต่อเครือข่ายอินเทอร์เน็ตหลักของบริษัทเข้ากับวงจรสื่อสาร ภายในประเทศ
เพื่อให้ลูกค้าสามารถแลกเปลี่ยนข้อมูลภายในประเทศและเชื่อมต่อกับผู้ให้บริการอินเทอร์เน็ต
(Internet Service Provider : ISP) รายอื่นในประเทศได้อย่างรวดเร็วผ่านเครือข่ายหลัก
4 แห่ง ความเร็วรวม 4.9 Gbps ได้แก่

1. เครือข่ายโครงการข้อมูลวิจัยอินเทอร์เน็ต (Internet Information Research/IIR)
ของ NECTEC

ไอเน็ตเชื่อมต่อเครือข่ายอินเทอร์เน็ตหลักเข้ากับ IIR ผ่านทางระบบ Local Area Network
(LAN) เนื่องจากตั้งอยู่ในอาคารเดียวกัน ทั้งสองเครือข่ายเชื่อมต่อกันที่ความเร็ว 200 Mbps

2. เครือข่าย National Internet Exchange (NIX) ของ กสท.

ไอเน็ตเชื่อมต่อเครือข่ายอินเทอร์เน็ตหลักเข้ากับ NIX ผ่านทางระบบเคเบิ้ลใยแก้วนำแสง
ที่ความเร็ว 1.5 Gbps

3. เครือข่าย National Internet Exchange (NIX) ของ ทีโอที

ไอเน็ตเชื่อมต่อเครือข่ายอินเทอร์เน็ตหลักเข้ากับ NIX ผ่านทางระบบเคเบิ้ลใยแก้วนำแสง
ที่ความเร็ว 2 Gbps

4. เครือข่าย National Internet Exchange (NIX) ของ ทรู

ไอเน็ตเชื่อมต่อเครือข่ายอินเทอร์เน็ตหลักเข้ากับ NIX ผ่านทางระบบเคเบิ้ลใยแก้วนำแสง
ที่ความเร็ว 1.2 Gbps

ส่วนเชื่อมต่อวงจรระหว่างประเทศ (International Connectivities)

ไอเน็ตเชื่อมต่อเครือข่ายอินเทอร์เน็ตหลักของบริษัทไปยังเครือข่ายอินเทอร์เน็ต ต่างประเทศ
ครอบคลุมพื้นที่ทั่วโลก ให้บริการด้วยความเร็วรวมที่สูงถึง 505 Mbps แบบส่งสัญญาณได้ทั้งสองทาง
คือ ทั้งขาเข้าและขาออก (full duplex) โดยการเชื่อมต่อวงจร ระหว่างประเทศ ดังต่อไปนี้

1. การเชื่อมต่อผ่านระบบเคเบิ้ลใยแก้วนำแสงของ Singapore Telecomunication Ltd.
(Singtel)

ไอเน็ตเชื่อมต่อเครือข่ายอินเทอร์เน็ตหลักเข้ากับ Singtel ผ่านทางระบบเคเบิ้ลใยแก้วนำแสง
ที่ความเร็ว 155 Mbps ออกจากเครือข่ายอินเทอร์เน็ตของประเทศสิงคโปร์ ไปยังเครือข่าย
อินเทอร์เน็ตทั่วโลก

2. การเชื่อมต่อผ่านระบบเคเบิ้ลใยแก้วนำแสง ผ่านศูนย์แลกเปลี่ยนข้อมูลอินเทอร์เน็ต
ระหว่างประเทศ (International Internet Gateway/ IIG) ของ กสท.

ไอเน็ตเชื่อมต่อเครือข่ายอินเทอร์เน็ตหลักเข้ากับ IIG ผ่านทางระบบเคเบิ้ลใยแก้วนำแสง
ที่ความเร็ว 350 Mbps ของกสท. ไปยังเครือข่ายอินเทอร์เน็ตทั่วโลก

3. การเชื่อมต่อผ่านระบบเคเบิ้ลใยแก้วนำแสง ผ่านศูนย์แลกเปลี่ยนข้อมูลอินเทอร์เน็ต
ระหว่างประเทศ (International Internet Gateway/ IIG) ของทรู

ไอเน็ตเชื่อมต่อเครือข่ายอินเทอร์เน็ตหลักเข้ากับ IIG ผ่านทางระบบเคเบิ้ลใยแก้วนำแสง
ที่ความเร็ว 50 Mbps ของทรูไปยังเครือข่ายอินเทอร์เน็ตทั่วโลก

4.2 กลุ่มธุรกิจของบริษัท

1) การให้บริการเชื่อมต่ออินเทอร์เน็ต (Internet Access)

บริการเชื่อมต่ออินเทอร์เน็ตเพื่อธุรกิจ ให้บริการแก่องค์กรทุกระดับทั่วประเทศ
ผ่านการเชื่อมต่ออินเทอร์เน็ตที่หลากหลาย เช่น บริการอินเทอร์เน็ตบรอดแบนด์ พร้อมด้วยบริการ
One-Stop Service ช่วยบริหารจัดการครบวงจรจากทีมงานผู้เชี่ยวชาญ บริการ Enterprise
Access อินเทอร์เน็ตคุณภาพสำหรับองค์กร ด้วยการเชื่อมต่อผ่านวงจรเช่า (Leased Line)
ที่สามารถปรับรูปแบบบริการได้ตามความต้องการ และบริการ MetroLAN เทคโนโลยี Ultra
hi-speed Internet รองรับการใช้งานอินเทอร์เน็ตทั้งส่งและรับความเร็วสูงถึง 100 เมกกะบิต
ต่อวินาที เพื่อก้าวสู่การเป็น “สำนักงานอัจฉริยะ” แบ่งออกเป็น 3 กลุ่มหลัก ดังนี้

1. บริการ MetroLAN

การให้บริการโครงข่ายใยแก้วภายในสำนักงานเพื่อเข้าสู่เครือข่ายอินเทอร์เน็ต ด้วยความเร็วตั้งแต่
10 Mbps (LAN speed) ทั้งการใช้งานภายในประเทศและต่างประเทศ
โดยไม่จำกัดปริมาณการใช้งานบนเครือข่ายเสถียรภาพสูงเพื่อองค์กรธุรกิจทุกขนาดด้วย Ring
Network ที่เป็น Full Redundancy ป้องกันเครือข่ายขัดข้อง
พร้อมการเชื่อมต่ออินเทอร์เน็ตตลอด 24 ชั่วโมง
มีขีดความสามารถในการรองรับการใช้งานอินเทอร์เน็ต แอพพลิเคชั่น หรือ
การโอนถ่ายข้อมูลระหว่างองค์กรอย่างรวดเร็ว ซึ่งเหมาะสำหรับองค์กรชั้นนำที่ต้องการ
ประสิทธิภาพในการทำงานและสื่อสารสูงสุด การให้บริการ MetroLAN
เป็นรูปแบบการทำธุรกิจแห่งอนาคต โดยก้าวสู่ “สำนักงานอัจฉริยะ (Intelligent Office)
ที่รองรับ Wireless Office และเทคโนโลยีล้ำยุคต่างๆ ที่ให้ทั้งข้อมูลมัลติมีเดีย ภาพ เสียง เช่น
Multicast, Video Streaming, Video Conference, Voice over IP (VOIP),
Online Data Back-up, Virtual Private Network (VPN)
เชื่อมโยงธุรกิจที่สำคัญทั่วกรุงเทพฯ และปริมณฑล ครอบคลุมพื้นที่กว่า 1 ล้านตารางเมตร

2. บริการ Enterprise Access

การให้บริการเชื่อมต่ออินเทอร์เน็ตผ่านวงจรเช่า (Leased Line)
เชื่อมต่อทั้งในประเทศและต่างประเทศด้วยวงจรขนาดใหญ่ความเร็วตั้งแต่ 64 Kbps ขึ้นไป
บนวงจรและเทคโนโลยีชั้นนำ ได้แก่ TDM, MPLS, G.SHDSL, Frame Relay
พร้อมทั้งโครงสร้างที่พร้อมรองรับโซลูชั่น แบบครบวงจร อาทิ Security, VOIP, VDO
Conference เป็นต้น ทั้งยังเป็นพันธมิตรกับผู้ให้บริการโครงข่ายสายชั้นนำทุกราย
โดยสามารถค้นหาหรือรับ-ส่งข้อมูล ทั้งในประเทศและต่างประเทศได้ตลอด 24 ชั่วโมง
และสามารถยืดหยุ่นปรับรูปแบบบริการได้ตามความต้องการใช้งานจริงของ แต่ละองค์กร
ซึ่งลูกค้าสามารถบริหารและควบคุมธุรกิจได้ด้วย IP Address เฉพาะ สามารถสร้าง Domain
Name เป็นของตัวเอง

3. บริการ Broadband Internet

การให้บริการอินเทอร์เน็ตบรอดแบนด์ผ่านโครงข่ายที่สมบูรณ์แบบด้วยความเร็ว ตั้งแต่ 256 Kbps –
4 Mbps และทำการเชื่อมต่อด้วยระบบ Always On สามารถใช้งานได้แบบ Unlimited
และสามารถใช้ Fixed IP เพื่อรองรับการใช้งาน IT Solutions ต่างๆ อย่างมืออาชีพ
ไม่ว่าจะเป็น Web Service บริการพาณิชย์อิเล็กทรอนิกส์ ฯลฯ พร้อมด้วยบริการ One-Stop
Service จากทีมงานผู้เชี่ยวชาญในการช่วยบริหารจัดการครบวงจร อีกทั้ง
มีศูนย์ปฏิบัติการคอมพิวเตอร์เชื่อมโยงโครงข่ายถึงกันระหว่าง 2 ศูนย์อย่างสมบูรณ์แบบ
เพื่อให้การใช้งานของ ลูกค้ามีเสถียรภาพสูงสุด

2) การให้บริการครบวงจรที่เกี่ยวข้องกับเทคโนโลยีสารสนเทศและการสื่อสาร (Business
Solutions)

บริการไอซีทีครบวงจรที่เกี่ยวข้องกับเทคโนโลยีสารสนเทศและการสื่อสารเพื่อเติมเต็ม
ทุกความต้องการและเสริมประสิทธิภาพการดำเนินธุรกิจยุคใหม่ โดยบูรณาการ (Integrated)
พื้นฐานทรัพยากรเครือข่ายและความเชี่ยวชาญการให้บริการลูกค้าองค์กรชั้นนำผสานกับ
ความร่วมมือจากพันธมิตรเกิดเป็นกลุ่มบริการ Business Solutions 5 กลุ่มหลัก ดังนี้

-   Business Collaboration Solutions

  โซลูชั่นส์เพื่อการต่อยอดธุรกิจให้ก้าวไปอย่างฉับไวไร้ขีดจำกัดผ่านโครงข่ายอินเทอร์เน็ตเสถียรภาพสูงอาทิ
  บริการ Inet-SMS
  สื่อสารถึงลูกค้าและกลุ่มเป้าหมายจำนวนมหาศาลได้ในเวลาเพียงไม่กี่วินาทีด้วยต้นทุนสุดคุ้ม
  บริการ International Roaming
  เหมาะสำหรับนักธุรกิจที่ต้องการความคล่องตัวในการเชื่อมต่ออินเทอร์เน็ตจากทุกที่
  ทั่วโลกและบริการวงจรระหว่างประเทศทั่วโลกบนโครงข่ายแบบเสมือน (IPVPN)
  สำหรับธุรกิจระหว่างประเทศที่ต้องการความปลอดภัยในการรับ-ส่งข้อมูลทุกรูปแบบ

-   E-Business & Media Services

  บริการที่ออกแบบมา เพื่อตอบสนองความต้องการของลูกค้า และแนวคิดหลักของบริษัท
  ซึ่งต้องการนำทรัพยากรที่มีอยู่มา Integrated เพื่อให้ได้บริการใหม่ๆ บริการที่ได้ คือ
  บริการวางแผนสื่ออิเล็กทรอนิกส์แบบครบวงจร ตั้งแต่การออกแบบและจัดทำเว็บไซต์
  รวมถึงบริการเสริมต่างๆ ให้เหมาะสมกับการใช้งานของลูกค้า นอกจากนี้
  ยังให้บริการวางแผนโฆษณาประชาสัมพันธ์
  กิจกรรมทางการตลาดออนไลน์ทุกรูปแบบผ่านเครือข่ายอินเทอร์เน็ต
  ด้วยระบบการสื่อสารแบบสองทาง (Interactive)
  การพัฒนาแอพพลิเคชั่นส์เพื่อการลดขั้นตอนและความยุ่งยากในการทำงานภายในองค์กรให้สะดวก
  รวดเร็วยิ่งขึ้น เช่น บริการ Online Recruitment
  สามารถคัดสรรบุคลากรคุณภาพได้ตรงใจผ่านระบบรับสมัครออนไลน์และระบบจัดการฐานข้อมูลผู้สมัครแบบครบวงจรที่หน่วยงานชั้นนำ
  ให้ความไว้วางใจ อาทิ โครงการต้นกล้าอาชีพ บริการ e-Marketing Consulting
  Services การวางแผนและจัดกิจกรรมการตลาดผ่านสื่อออนไลน์ที่ทันสมัยและWeb &
  Application Development
  บริการแนะนำการพัฒนาเว็บไซต์และการใช้สื่ออินเทอร์เน็ตทุกรูปแบบ

-   Banking and Financial Services

  บริการเพื่อธุรกรรมทางการเงินที่สะดวก ฉับไว ด้วยเครือข่ายที่เชื่อมโยงกับสถาบันการเงินชั้นนำ
  อาทิ บริการ EDC Network Service บริการเครือข่ายรับชำระเงินผ่านบัตรเครดิต เดบิต
  สมาร์ตการ์ด บริการ Terminal Line Encryption
  เข้ารหัสเพื่อป้องกันการโจรกรรมข้อมูลอิเล็กทรอนิกส์ที่วิ่งผ่าน EDC Network Service
  บริการให้เช่าและติดตั้งเครื่อง EDC Terminal ทั้งที่เป็น Contact และ Contact less
  Terminal หรือ Mobile/Wireless Terminal บริการระบบเครือข่าย EDC Network
  Service
  ให้บริการการรับ-ส่งข้อมูลระหว่างเครื่องรับบัตรเครดิตเข้ากับระบบเครือข่ายอิเล็กทรอนิกส์ของสถาบันการเงิน

-   ICT Services

  บริการด้านไอซีทีครบวงจร
  เพื่อสร้างโอกาสทางธุรกิจให้กับองค์กรด้านการให้คำปรึกษาการวางแผนและออกแบบระบบหรือบริการที่ตรงใจ
  รวมถึงการติดตั้งและดูแลปฏิบัติการบริการอย่างมืออาชีพ

-   Managed Security Solutions

  บริการบริหารจัดการด้านความปลอดภัยแบบครบวงจร ด้วยบริการใน 2 รูปแบบ ได้แก่

1.  บริการด้าน Network Security การรักษาความปลอดภัยเครือข่ายอินเทอร์เน็ต เช่น
    บริการ Log Management Solutions
    จัดเก็บและบริหารข้อมูลคอมพิวเตอร์ครบวงจรที่สอดรับกับ
    พ.ร.บ.ว่าด้วยการกระทำความผิดเกี่ยวกับคอมพิวเตอร์
    ครอบคลุมทุกความต้องการและงบประมาณขององค์กรทุกระดับ
    รวมถึงการเฝ้าระวังและแจ้งเตือนการบุกรุกตลอด 24 ชั่วโมง

  2. บริการด้าน Information Security
  ปกป้องเครื่องลูกข่ายภายในองค์กรแบบครบวงจรให้รอดพ้นจากภัยคุกคามต่างๆ ไม่ว่าจะเป็นไวรัส
  Spam mail หรืออื่นๆ ที่จะสร้างความสูญเสียต่อข้อมูลสำคัญขององค์กร เช่น บริการ
  Inet-Endpoint Security Solutions, Mail Security ซึ่งเป็นบริการดูแล
  ความปลอดภัยเครื่องคอมพิวเตอร์ลูกข่ายสำหรับองค์กร จากภัยการ ถูกคุกคามต่างๆ
  รวมถึงการสำรองข้อมูลจากเครื่องคอมพิวเตอร์ส่วนบุคคล
  โดยรวมถึงการให้บริการสำรองข้อมูลอีเมล์
  ไอเน็ตถือเป็นผู้ให้บริการรายแรกที่เปิดให้บริการในลักษณะนี้
  โดยเป็นความร่วมมือระหว่างไอเน็ตกับ Symantec

โดยมีการจัดตั้ง INET Security Center ศูนย์ปฏิบัติการเฝ้าระวังความปลอดภัย
ระบบไอทีขององค์กรและแจ้งเตือนเหตุการณ์ภัยคุกคามระบบไอทีแบบ Real-time โดยมี
ผู้เชี่ยวชาญด้านการรักษาความปลอดภัยด้านไอทีคอยให้ปรึกษาและช่วยเหลือในการสนองตอบต่อเหตุการณ์การบุกรุกระบบตลอด
24 ชั่วโมง ซึ่งนอกจากจะเพิ่มขีดความสามารถขององค์กร ในการดำเนินงานอย่างต่อเนื่อง
แล้วยังเป็นการช่วยลดต้นทุนด้านไอที ถือว่าเป็นระบบบริหารจัดการ IT Security
ชั้นนำขององค์กรยุคใหม่

3) ศูนย์จัดเก็บข้อมูล (INET Data Center)

การให้บริการศูนย์จัดเก็บข้อมูลคอมพิวเตอร์ของทุกองค์กรธุรกิจด้วยโครงข่าย
ที่มีเสถียรภาพและระบบรักษาความปลอดภัยสูงสุด พร้อมด้วยทีมผู้เชี่ยวชาญด้านเครือข่าย
ที่ให้การดูแลและคำปรึกษาสนับสนุนบริการตลอด 24 ชั่วโมง INET Data Center
เป็นศูนย์กลางการให้บริการสำหรับหน่วยงานหรือองค์กรธุรกิจต่างๆ
ที่ต้องการนำเสนอข้อมูลเครือข่าย Internet/Intranet ทั้งที่เป็นเครือข่ายสาธารณะ (Public
Network) และเครือข่ายส่วนบุคคล (Private Network) โดยมีบริการในรูปแบบต่างๆ ดังนี้

-   INET Security Center : ศูนย์รักษาความปลอดภัยข้อมูล ที่พร้อมบริหารจัดการ
    ข้อมูลจราจรทางคอมพิวเตอร์ (Log Management) เพื่อตอบรับ พ.ร.บ. ว่าด้วย
    การกระทำความผิดเกี่ยวกับคอมพิวเตอร์ พ.ศ. 2550
    ที่ครอบคลุมทุกความต้องการและงบประมาณขององค์กรทุกระดับ

-   Disaster Recovery Center : ศูนย์สำรองข้อมูล เพื่อการบริหารจัดการฐานข้อมูล
    อย่างมีประสิทธิภาพและปลอดภัยในทุกสถานการณ์ฉุกเฉิน

-   Web Hosting: บริการเช่าพื้นที่ Web Hosting ด้วยเทคโนโลยี “เซิร์ฟเวอร์เสมือน”
    (Virtual Private Server (VPS) โดยสามารถบริหารจัดการได้ด้วยตนเองแบบ
    Real-time เพื่อรองรับการใช้งานอินเทอร์เน็ตได้อย่างเต็มประสิทธิภาพ

-   Dedicated Server : บริการรับฝากเซิร์ฟเวอร์ใน Shared Rack
    สำหรับองค์กรที่ต้องการประหยัดการลงทุนเบื้องต้น พร้อมแผนเช่าซื้อเซิร์ฟเวอร์ที่หลากหลาย

-   Co-Location : บริการรับฝากเซิร์ฟเวอร์ใน Shared Rack สำหรับองค์กรที่ต้องการ
    ความเป็นส่วนตัว สามารถนำเครื่องที่มีข้อมูลอยู่แล้วมาฝากในพื้นที่ที่จัดไว้

INET Data Center มีศูนย์บริการข้อมูล 2 แห่ง ได้แก่
ศูนย์ปฏิบัติการหลักที่อาคารไทยซัมมิททาวเวอร์และศูนย์ปฏิบัติการสำรองที่อาคารบางกอกไทยทาวเวอร์
ซึ่งมีการสำรองระบบเครือข่ายกันระหว่าง 2 ศูนย์อย่างสมบูรณ์ในรูปแบบ Full Redundancy
พร้อมระบบรักษา ความปลอดภัยตามมาตรฐานสากลและมีบริการครบวงจรตลอด 24 ชั่วโมง
โดยเน้นการให้บริการแก่ลูกค้าองค์กรชั้นนำของประเทศ ตั้งแต่บริษัทหลักทรัพย์
ที่ทำธุรกรรมซื้อขายหลักทรัพย์ บนอินเทอร์เน็ต ไปจนถึงถึงผู้ให้บริการ web hosting
ชั้นนำในประเทศ รวมถึงลูกค้าผู้ใช้บริการจากต่างประเทศ
ที่ต้องการเผยแพร่ข้อมูลต่อผู้ใช้ในประเทศไทย

กิจกรรมเพื่อสังคม

กิจกรรมด้านการศึกษา
บริษัทยึดมั่นสร้างสรรค์และจรรโลงสังคมไทยด้วยการประยุกต์ใช้เทคโนโลยีสารสนเทศและการสื่อสารที่เป็นประโยชน์มาพัฒนาและส่งเสริมการเรียนรู้
ให้แก่เยาวชนไทย เช่นโครงการ “ก้าวสู่วิชาชีพ เว็บมาสเตอร์ (INET Young Webmaster
Camp)” ที่บริษัทร่วมมือกับสมาคมผู้ดูแลเว็บไทย (Thai Webmaster Association)
จัดทำกิจกรรมต่อเนื่องเป็นปีที่ 7
เพื่อเป็นเวทีในการสร้างโอกาสให้กับเยาวชนไทยทั่วประเทศได้ร่วมแสดงศักยภาพ
อย่างเต็มที่ในการแสดงความคิดสร้างสรรค์และเสริมสร้างประสบการณ์นอกห้องเรียนเพื่อมู่งสู่
การเป็นเว็บมาสเตอร์มืออาชีพที่ดี มีจริยธรรม จรรยาบรรณในการประกอบวิชาชีพ
ซึ่งจะเป็นรากฐานสำคัญในการพัฒนาสังคมและประเทศชาติให้มีความเจริญก้าวหน้าทัดเทียม
นานาอารยประเทศต่อไปได้ ซึ่งในปัจจุบันมีนักศึกษาที่ผ่านการอบรมมาแล้วกว่า 560 ราย

กิจกรรมการอบรมเชิงปฏิบัติการ “นักข่าวพิราบดิจิตอล” รุ่นที่ 7
ของชมรมนักข่าวสายเทคโนโลยีสารสนเทศสมาคมนักข่าวหนังสือพิมพ์แห่งประเทศไทย
เป็นโครงการที่ไอเน็ต ให้การสนับสนุนเพื่อสร้างนักข่าวไอทีรุ่นใหม่ให้กับวงการข่าวไอที
เพื่อเตรียมความพร้อม ทั้งด้านความรู้ ความคิดเชิงบวก การพัฒนาบุคลิกภาพ และประสบการณ์
ให้เยาวชนได้นำความรู้ ทักษะต่างๆไปใช้อย่างเป็นประโยชน์ต่อไป

ในปี 2552 ได้เปิดโอกาสให้นักศึกษาจากสถาบันต่างๆ และผู้ที่มีความสนใจเข้าเยี่ยมชม INET
Data Center หรือศูนย์ข้อมูลคอมพิวเตอร์ที่เป็นแหล่งเรียนรู้สำคัญของการเข้าถึงข้อมูล
ทางอินเทอร์เน็ตของประเทศไทยและทั่วโลก และเรียนรู้การดำเนินงานของบริษัท โดยในปี 2552
มีสถาบันและผู้สนใจเข้าศึกษาดูงานของบริษัท อาทิ กองบัญชาการศึกษา สำนักงานตำรวจแห่งชาติ,
สำนักงานปลัดสำนักนายกรัฐมนตรี, สถาบันเทคโนโลยีพระจอมเกล้าเจ้าคุณทหารลาดกระบัง ฯลฯ

กิจกรรมด้านบริการสังคม ไอเน็ตได้ให้การสนับสนุนมูลนิธิ OpenCARE (Open Exchange for
Collaborative Activities in Response to Emergencies)
ซึ่งเป็นเครือข่ายออนไลน์ที่ทำหน้าที่เป็นโครงข่ายรองรับการเชื่อมต่อข้อมูลแจ้งเตือนภัยพิบัติจากหน่วยงานต่างๆ
ตั้งแต่ระดับประเทศไปจนถึงระดับประชาชน ซึ่งเป็นแนวคิดที่มีจุดเริ่มต้นจากเหตุภัยพิบัติสึนามิ ในปี
2547

ไอเน็ตเป็นส่วนหนึ่งในการสนับสนุนการดำเนินงานของมูลนิธิอินเทอร์เน็ตร่วมพัฒนาไทย
ในการส่งเสริมการนำเทคโนโลยีสารสนเทศและอินเทอร์เน็ตมาใช้เป็นสื่อกลางในการพัฒนาเศรษฐกิจและสังคม
โดยเฉพาะในชนบท ชุมชน และกลุ่มผู้ด้อยโอกาส ให้สามารถเรียนรู้และ ใช้เทคโนโลยีชนิดนี้ได้
เพื่อเป็นการยกระดับการเรียนรู้ทางเทคโนโลยีและความเป็นอยู่ของ สังคมไทยให้ดีขึ้น
รวมถึงการนำสื่ออินเทอร์เน็ตเข้าไปช่วยในการดำเนินงานและการสื่อสาร
สำหรับองค์กรภาครัฐที่มิได้มุ่งแสวงหากำไรและผลประโยชน์

กิจกรรมด้านสิ่งแวดล้อม ไอเน็ตได้ให้ความสำคัญกับด้านสิ่งแวดล้อม โดยการจัด โครงการ Green
Office เพื่อให้พนักงานของไอเน็ตได้ตระหนักถึงการประหยัดพลังงานและ ช่วยลดภาวะโลกร้อน
อีกทั้ง ไอเน็ตได้เข้าร่วมโครงสถานประกอบการสีขาวร่วมกับ
สำนักงานประกันสังคมเพื่อป้องกันยาเสพย์ติดในสถานประกอบการ

นอกจากนี้ไอเน็ตยังได้รับความไว้วางใจจากสื่อมวลชนเพื่อขอสัมภาษณ์เกี่ยวกับธุรกิจและบริการของไอเน็ต
ที่นำเทคโนโลยีไปช่วยในด้านการประหยัดพลังงาน ค่าใช้จ่ายของ หน่วยงานต่างๆ
และองค์กรธุรกิจภายในประเทศ ซึ่งทำการจัดพิมพ์ลงในสื่อต่างๆ เช่น นิตยสาร MBA นิตยสาร
e-commerce รายการวิทยุ “IT Time” Trinity Radio FM 98.75 MHz รายการ
“หนี้แผ่นดิน” รายการ”ชั่วโมงธุรกิจ Nation TV" และรายการ IT Time : Inet-Web
Xference

มาตรฐานระดับสากล

ด้วยปณิธาณที่จะมุ่งมั่นพัฒนาและเสริมศักยภาพบริการที่ดีที่สุดเพื่อตอบสนอง
ความต้องการของลูกค้าส่งผลให้ไอเน็ตมีการพัฒนาศักยภาพอย่างต่อเนื่องจึงส่งผลให้บริษัทได้รับการรับรองระบบคุณภาพมาตราฐานระดับสากล
ISO 9001 มาอย่างต่อเนื่องเป็นปีที่ 8
ซึ่งทางบริษัทถือเป็นผู้ให้บริการอินเทอร์เน็ตรายแรกและรายเดียวของประเทศที่ได้รับการรับรองระบบคุณภาพครอบคลุมบริการหลักทั้ง
3 ประเภทคือ บริการอินเทอร์เน็ตระดับองค์กร (Corporate Node), บริการ MetroLAN
และศูนย์จัดเก็บข้อมูล (INET Data Center : IDC) โดยในปี 2552
ไอเน็ตขอรับการรับรองมาตรฐานระบบงานคุณภาพ ISO 9001:2008
ด้านการให้บริการสำหรับลูกค้านิติบุคคล (Corporate Services)
ประเภทที่มีการเชื่อมต่อตลอดเวลา และ บริการศูนย์จัดเก็บข้อมูล (INET Data Center: IDC)

นอกจากนี้ ทางไอเน็ตยังได้เพิ่มศักยภาพในการบริการด้วยการยื่นขอรับการประเมินมาตรฐาน
ISO/IEC27001:2005 ขณะนี้อยู่ระหว่างการประเมินและรับรองมาตรฐานดังกล่าว
เป็นสิ่งหนึ่งที่มุ่งเน้นว่าไอเน็ตไม่หยุดยั้งที่จะพัฒนาการบริการอย่างต่อเนื่องเพื่อให้การบริการที่ดีที่สุดต่อผู้รับบริการ

  4.3 สิทธิในการประกอบธุรกิจ

กสท. อนุญาตให้ไอเน็ตดำเนินการให้บริการอินเทอร์เน็ต
ตามเงื่อนไขที่ระบุไว้ในสัญญาดำเนินการให้บริการอินเทอร์เน็ต โดยมีสาระสำคัญของสัญญาดังต่อไปนี้

+--------------+-------------------------------------------------------+
| ชื่อสัญญา       | สัญญาดำเนินการให้บริการอินเทอร์เน็ต (Internet)               |
+--------------+-------------------------------------------------------+
| คู่สัญญา        | ระหว่างบริษัท กสท โทรคมนาคม จำกัด (มหาชน) (“กสท.”)        |
|              |                                                       |
|              | และบริษัท อินเทอร์เน็ตประเทศไทย จำกัด(มหาชน) (“บริษัท”)       |
+--------------+-------------------------------------------------------+
| วันที่ทำสัญญา    | 9 ตุลาคม 2540                                          |
+--------------+-------------------------------------------------------+
| สรุปสาร       | - กสท. อนุมัติให้บริษัทดำเนินการให้บริการอินเทอร์เน็ตแก่ผู้ใช้บริการที่  |
| ะสำคัญของสัญญา | ติดตั้งอุปกรณ์ในประเทศไทยตามเงื่อนไขสัญญาตลอดจนกฎหมาย         |
|              | มติคณะรัฐมนตรี ข้อบังคับ ระเบียบ คำสั่ง และนโยบายของ กสท.      |
| การให้บร      |                                                       |
| ิการอินเทอร์เน็ต | - บริษัทต้องเช่าข่ายบริการโทรคมนาคมของกสท. แต่ กสท.อาจอนุญาต  |
|              |                                                       |
|              | ให้บริษัทเช่าข่ายบริการจากหน่วยงานอื่น ซึ่งมีขอบเขตการให้บริการ     |
|              |                                                       |
|              | เฉพาะในประเทศไทย                                      |
|              | ทั้งนี้บริษัทจะต้องให้บริการอินเทอร์เน็ตโดยผ่านข่า                  |
|              | ยบริการโทรคมนาคมของกสท.หรือหน่วยงานที่กสท.อนุญาตดังกล่าวเท่านั้น |
+--------------+-------------------------------------------------------+
| การดำเนินงาน  | บริษัทต้องไม่ดำเนินการให้บริการหรือกระทำการใดๆอันเป็นการแข      |
| และจัดให้บริการ | ่งขันกับกิจกรรมหรือบริการหลักของกสท.ซึ่งได้แก่โทรศัพท์ระหว่างประเทศ |
|              | การจัดหาและการจัดโครงข่ายที่ใช้ในการสื่อสารใช้ในระหว่างป        |
|              | ระเทศและกิจกรรมบริการอื่นที่กสท.กำหนดให้เป็นกิจกรรมบริการหลักของ |
|              |                                                       |
|              | กสท. ทั้งนี้ กสท.เป็นผู้วินิจฉัยว่ากิจกรรมหรือบริการใดเป็นกิจกรรม     |
|              | บริการหลักของกสท.และให้คำวินิจฉัยของกสท.ดังกล่าวถือเป็นที่สุด      |
+--------------+-------------------------------------------------------+
| ระยะเวล      | กสท.ยินยอมให้บริษัทเป็นผู้ดำเนินการให้บริการตามสัญญานี้จนกว่า       |
| าการดำเนินการ | คณะรัฐมนตรีจะมีมติให้เลิกบริษัท โดยเริ่มนับตั้งแต่วันแรกที่เปิดให้บริการ  |
+--------------+-------------------------------------------------------+

  สิทธิใบอนุญาตการให้บริษัท แมนดาลา คอมมูนิเคชั่น จำกัด

บริษัท แมนดาลา คอมมูนิเคชั่น จำกัด ซึ่งเป็นบริษัทย่อยของบริษัท อินเทอร์เน็ต-ประเทศไทย จำกัด
(มหาชน) ได้ประกอบธุรกิจให้บริการอินเทอร์เน็ตโดยได้รับอนุญาตจาก
คณะกรรมการกิจการโทรคมนาคมแห่งชาติ (กทช.) ให้เป็นผู้รับใบอนุญาตการให้บริการ
อินเทอร์เน็ตแบบที่หนึ่ง คือ เป็นประเภทไม่มีโครงข่ายโทรคมนาคมเป็นของตนเอง (เช่าใช้ผ่าน
โครงข่ายโทรคมนาคมของผู้ให้บริการอื่นๆ) โดยได้รับใบอนุญาตตั้งแต่วันที่ 16 กุมภาพันธ์ 2549
และปัจจุบันได้รับการต่ออายุจนถึงวันที่ 15 กุมภาพันธ์ 2553
โดยได้อธิบายรายละเอียดขอบเขตบริการไว้ในหัวข้อที่ 5 เรื่องทรัพย์สินที่ใช้ในการประกอบธุรกิจข้อ
(3) นโยบายการลงทุนในบริษัทย่อย บริษัทร่วมและบริษัทที่เกี่ยวข้อง

  4.4 การตลาดและสภาวการณ์แข่งขัน

  การตลาดและสภาวการณ์แข่งขัน

วิสัยทัศน์ (Vision) To make “Information finds you” a reality

  ภารกิจ(Mission) ใช้นวัตกรรมและเทคโนโลยีสื่อสารข้อมูลที่มีค่าสูง
  เพื่อตอบสนองต่อการดำเนินชีวิตและธุรกิจสมัยใหม่ ก่อให้เกิดประโยชน์สูงสุดต่อผู้มีส่วนเกี่ยวข้อง
  (Stakeholders)

-   กลยุทธ์ในการแข่งขันของบริษัท

ไอเน็ตยังคงรักษาและขยายฐานลูกค้าในธุรกิจ Internet Access เพื่อใช้เป็นฐาน
ในการต่อยอดไปสู่บริการ ICT ครบวงจร ที่เกี่ยวกับเทคโนโลยีสารสนเทศและการลื่อสาร
เพื่อเสริมประสิทธิภาพและการดำเนินธุรกิจยุคใหม่ โดยวางหลักการและแนวทางการบริหาร
รวมทั้งการประกอบธุรกิจ ดังนี้

1. ศักยภาพด้านการเงิน (Financial Performance)

เป้าหมายสำคัญของการประกอบธุรกิจ คือ การแสวงหารายได้หรือผลตอบแทน
ซึ่งประเมินจากการทำรายได้โดยรวม หรือ กำไรสุทธิ หรือ อัตราการเจริญเติบโต ฯลฯ

แนวทางในการแสวงหารายได้ของไอเน็ต กำหนดไว้ดังนี้

1.1 การเพิ่มขึ้นของรายได้ (Revenue Growth)

รักษาและขยายฐานลูกค้าในธุรกิจด้านการให้บริการอินเทอร์เน็ต (Access Business)
ที่ไอเน็ตมีความเชี่ยวชาญ เน้นการให้บริการด้านระบบคอมพิวเตอร์ (Business Solution) และ
Data Center ที่รวมการบริการด้าน Co – Location การรักษาความปลอดภัย ฯลฯ
และเสริมบริการใหม่ๆ ไปยังฐานลูกค้าของไอเน็ต

1.2 การลดต้นทุนและเพิ่มผลิตภาพ (Cost Reduction & Productivity Improvement)

เอาใจใส่ในการดูแลลดต้นทุนในการประกอบการ และเพิ่มมูลค่าให้กับบริการ โดยยังรักษา
มาตรฐานการให้บริการที่ดีเลิศ

1.3 การใช้ประโยชน์จากทรัพย์สินและยุทธศาสตร์การลงทุน (Asset Utilization &
Investment Strategy)

จากการที่ไอเน็ตมีสภาพคล่องเงินสด ทำให้ไอเน็ตสามารถลงทุนเพื่อประโยชน์ด้านความเจริญ
เติบโตขององค์กรและใช้ประโยชน์โดยทำธุรกิจจากทรัพย์สินที่มีอยู่ ปัจจุบันมากขึ้น

2. ลูกค้า (Customers)

กิจกรรมการแสวงหาลูกค้าและโอกาส มีดังนี้

2.1 คุณค่าของผลิตภัณฑ์และบริการ (Product & Service Attributes)

  ต้องให้ผลิตภัณฑ์และบริการต้องสร้างคุณค่าและ BRAND ด้วยตัวเอง ซึ่งหมายถึง
  ไอเน็ตต้องสามารถให้บริการลูกค้าด้วยผลิตภัณฑ์และบริการที่ตรงต่อเวลา (time) มีคุณภาพ
  (quality) ตรงความต้องการในการใช้งาน (functionality) และด้วยราคา (price)
  ทีแข่งขันได้

2.2 ภาพลักษณ์และชื่อเสียง (Image & Reputation)

ให้ไอเน็ตมีภาพลักษณ์และชื่อเสียงที่เป็นเครื่องหมายรับประกันคุณภาพ ซึ่งนอกจาก การสร้างคุณค่า
และ BRAND ผ่านผลิตภัณฑ์และบริการแล้ว ต้องยึดมั่นและประกอบ ธุรกิจด้วยคุณค่าหลัก 6
ประการขององค์กรด้วย เพราะเป็นการแสดงออกซึ่งมาตรฐาน การดำเนินงานของไอเน็ต

2.3 ลูกค้าสัมพันธ์ (Customers Relationship)

  ไอเน็ตมุ่งเน้นการทำกิจกรรมทางการตลาด (Marketing Activity) อย่างต่อเนื่อง
  และสร้างความสัมพันธ์กับลูกค้าและพันธมิตรทางธุรกิจอย่างสม่ำเสมอ

3. กระบวนการภายใน (Internal Process)

แนวทางการปรับกระบวนงานภายใน มีดังนี้

1.  นวัตกรรม (Innovation)

มีการใช้นวัตกรรมใน 2 ลักษณะ คือ ในส่วนที่สามารถช่วยให้สามารถลดต้นทุนของ
ผลิตภัณฑ์และบริการ (Cost Focus) และในส่วนที่สามารถสร้างความแตกต่างของ
ผลิตภัณฑ์และบริการ (Differentiation Focus) เพื่อให้องค์กรสร้าง Value Innovation
ได้

3.2 การจัดการด้านการปฏิบัติงาน (Operation Management)

  ยึดหลักการปฏิบัติงานที่ยืดหยุ่นเพื่อสนับสนุนธุรกิจ แต่ไม่เสียการควบคุม

3.3 การจัดการด้านลูกค้า (Customer Management)

  ให้ความสำคัญอย่างแท้จริงแก่ลูกค้าและใส่ใจในความต้องการของลูกค้า
  โดยผ่านกระบวนการการสำรวจความพึงพอใจลูกค้า (Customer Survey) อย่างสม่ำเสมอ

3.4 ความรับผิดชอบต่อสังคม (Social Responsibility)

  มีความรับผิดชอบต่อผลิตภัณฑ์และบริการ ทั้งในส่วนของกระบวนการผลิต กระบวนการจัดจำหน่าย
  และการให้บริการหลังการขาย โดยคำนึงถึงคุณภาพเป็นสำคัญ โดยไอเน็ตได้รับรองมาตรฐาน
  ISO 9001 เป็นเวลา 8 ปี ติดต่อกัน นอกจากนั้น
  ไอเน็ตอยู่ระหว่างการดำเนินงานเพื่อขอการรับรอง ISO/IEC27001
  ซึ่งเป็นมาตรฐานด้านความปลอดภัยสารสนเทศ

4. Intangible Asset (Learning & Growth)

เป็นการพัฒนาระดับพื้นฐานโครงสร้างองค์กร ซึ่งเป็นการวางนโยบายระยะยาวและเพิ่ม
ประสิทธิภาพขององค์กรในระยะสั้นและระยะกลาง
เพื่อให้เป็นฐานรองรับการปรับปรุงหรือแก้ไขกระบวนการดำเนินงานภายใน (Internal
Process) ของบริษัท โดยแบ่งเป็น

4.1 การพัฒนาบุคลากร

  การพัฒนาบุคลากร เพื่อให้มีความรู้ความสามารถที่จะรองรับธุรกิจที่จะมีการขยายตัว ทั้งในด้านลึก
  และด้านกว้าง ซึ่งจะต้องมีการฝึกฝน เพิ่มพูนทักษะ การฝึกอบรม รวมทั้ง
  มีการแสวงหาบุคคลากรจากภายนอกที่มีความสามารถและประสบการณ์มาร่วมงาน
  (Recruitment)

4.2 การใช้ระบบสารสนเทศ

  นำระบบสารสนเทศเพื่อการบริหารมาใช้อย่างจริงจังและกว้างขวางมากขึ้น
  ให้มีข้อมูลสารสนเทศที่ทันต่อเหตุการณ์
  เพื่อช่วยในการวิเคราะห์สถานการณ์ทางธุรกิจขององค์กรและตลาด
  ช่วยในการจัดการการปฏิบัติงาน (Operation Management) ให้สะดวกคล่องตัว

4.3 โครงสร้างองค์กร

  มีโครงสร้างองค์กรที่ยืดหยุ่นพร้อมที่จะปรับเปลี่ยนให้เข้ากับสถานการณ์การแข่งขันตลอดเวลา

-   ลักษณะลูกค้าและกลุ่มเป้าหมาย

แบ่งตามประเภทของลูกค้าออกเป็น 2 กลุ่ม ดังนี้

1. ลูกค้าประเภทองค์กร (Corporate Account) ถือเป็นกลุ่มลูกค้าที่สำคัญและทำรายได้หลัก
ให้แก่ไอเน็ตเป็นลูกค้าที่มีความผูกพันและมีความเชื่อมั่นในการให้บริการของไอเน็ต เช่น
หน่วยงานราชการ รัฐวิสาหกิจ บริษัทเอกชน ธนาคาร และสถาบันทางการเงิน เป็นต้น

2. ลูกค้าประเภทบุคคล (Individual Account) กลุ่มลูกค้าที่เป็นบุคคลทั่วไป

-   สภาพแข่งขันภายในอุตสาหกรรม

จากสถิติการวิเคราะห์ของศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC)¹
ในการคาดการณ์มูลค่าตลาดบริการสื่อสารสำหรับปี 2552
ปรากฎว่าแรงขับเคลื่อนหลักของตลาดบริการสื่อสารมาจากการให้บริการเชื่อมต่ออินเทอร์เน็ต
(Internet Access) ซึ่งมีมูลค่าสูงขึ้นกว่าปี 2551 ถึง 20%
นอกจากนี้ตลาดที่มีการเติบโตมากที่สุด คือ ตลาด อินเทอร์เน็ตความเร็วสูง (Broadband)
ทั้งแบบใช้สายและไร้สาย อัตราความต้องการในการใช้บริการดังกล่าวเพิ่มขึ้นอย่างต่อเนื่อง
ทั้งในกรุงเทพฯ และต่างจังหวัด โดยเฉพาะในต่างจังหวัด
ซึ่งได้รับแรงกระตุ้นทางด้านเทคโนโลยีจากเทคโนโลยี WIMAX ซึ่งเป็นเทคโนโลยีที่พัฒนาต่อจาก
WiFi

นอกจากนี้ การใช้งานโครงข่าย IP ทั่วโลกจะเพิ่มขึ้นเป็น 5 เท่าภายในปี 2556 ทั้งนี้
มีผลมาจากการใช้งานอินเทอร์เน็ตความเร็วสูง วีดีโอ การใช้งานแบบโมบิลิตี้ และการทำงาน
ในรูปแบบดิจิตอลหลายๆ อย่างพร้อมกัน (digital multitasking) ชี้ให้เห็นว่า
ผู้ให้บริการทั่วโลก
ต้องปรับเปลี่ยนโครงสร้างระบบเพื่อให้สอดคล้องหรือเอื้อต่อการเติบโตและความต้องการ บน
เครือข่ายที่เพิ่มขึ้นอย่างรวดเร็ว โดยความต้องการของภาคเอกชนในบริการประเภท
Communication Service แบบ IP Service และ Internet Access รวมทั้ง Mobile
Non Voice อยู่ในสัดส่วนที่สูงมาก เมื่อเทียบกับภาครัฐที่ยังคงใช้การสื่อสารแบบดั้งเดิมอยู่
แสดงให้เห็นว่า การพัฒนา Value-added
ให้สอดคล้องกับความต้องการของตลาดทั้งภาครัฐและเอกชนนั้น ยังมีช่องว่างในการทำตลาดมากมาย
โดยเฉพาะภาครัฐที่มีช่องว่างในตลาดให้จูงใจมาใช้ ด้าน IP service และ Mobile Non
Voice อีกมาก

ตลาดผู้ให้บริการทุกรายมีการแข่งขันสูงในด้านการให้บริการ ดังนั้น การรวมกลุ่ม
เพื่อเพิ่มขีดความสามารถในการแข่งขันร่วมกับพันธมิตรธุรกิจสามารถตอบโจทย์ดังกล่าวได้
โดยช่วยให้ผู้ให้บริการสามารถกำหนดยุทธศาสตร์ในการให้บริการ
การลงทุนและบริหารต้นทุนได้อย่างมีประสิทธิภาพ
รวมทั้งสามารถพัฒนาบริการเพื่อตอบสนองความต้องการของตลาดได้ ในหลากหลายกลุ่มอุตสาหกรรม

จากการประชุมของกลุ่ม Software Park ในภูมิภาค Asian ได้มีการคาดการณ์
ความเคลื่อนไหวของการใช้งานอินเทอร์เน็ตไว้ว่าอินเทอร์เน็ตเป็นเครือข่ายระดับโลกในด้าน
ความคิด การค้า สุขภาพ และการศึกษา ซึ่งน่าจะเป็นโอกาสสำคัญของประเทศไทยและ
แวดวงธุรกิจการให้บริการอินเทอร์เน็ตที่จะมุ่งพัฒนาสินค้า บริการ และพันธมิตรธุรกิจไป
ในแนวทางที่คาดการณ์ไว้เพื่อจะได้สร้างกลยุทธ์สำหรับธุรกิจให้มีศักยภาพมากยิ่งขึ้น

จากการปรับเปลี่ยนกลยุทธ์ของไอเน็ตในปี 2552 ที่ได้มุ่งเน้นการใช้กลยุทธ์ Customer-Centric
เพื่อเข้าถึงความต้องการของลูกค้าอย่างต่อเนื่อง ประกอบกับแนวโน้มการเติบโตของ อุตสาหกรรม
ICT ที่เน้นไปที่ Segment ที่แตกต่างกันโดยเฉพาะกลุ่มการค้า สุขภาพและการศึกษา
รวมทั้งมีความต้องการในภาพใหญ่ของ ICT Solutions นั้น ไอเน็ตจึงได้ปรับการจัดกลุ่มของ
Service Portfolios ทั้งหมดเพื่อให้ตอบสนองความต้องการของตลาดในเชิงรุกมากขึ้น โดยปรับ
Service Portfolios ออกเป็น 3 กลุ่มคือ บริการ Internet Access บริการ Business
Solutions และบริการ INET Data Center

นอกจากการเน้นการทำตลาดของไอเน็ตแบบ Customer-Centric แล้ว เครื่องมือ
ในการเข้าถึงกลุ่มเป้าหมายยุคดิจิทัล ยังต้องพัฒนาให้ทันกับกระแสความแรงของ Social Media
ที่มีอัตราการเจริญเติบโตสูงมากขึ้นถึง 66% ในปี 2552
ทางการตลาดของไอเน็ตได้ตอบรับกระแสของ Social Networking โดยการเปิดตัว INET
Twitter, INET Club Facebook และ By Your Side Facebook
เพื่อเพิ่มช่องทางการสื่อสารแบบ Digital Marketing ไปยังกลุ่มเป้าหมาย ในวงกว้าง

นอกจากนี้ ยังมีการพัฒนาเพื่อสร้างนวัตกรรมเพิ่มมูลค่าให้กับธุรกิจ
ที่สามารถเชื่อมโยงกับทิศทางและจุดแข็งของไอเน็ต ให้ทันกับสถานการณ์ตลาดในปัจจุบัน
เป็นอีกกลยุทธ์หนึ่งที่ ทางการตลาดได้ทำงานร่วมกับส่วนงานธุรกิจมาอย่างต่อเนื่อง
โดยมุ่งเน้นในการเกาะกระแส Technology ที่มาแรงในปัจจุบันคือ Cloud Computing
โดยไอเน็ตผนึกกำลังร่วมกับพันธมิตร ทางธุรกิจอย่าง Symantec เพื่อเปิดตัวบริการ
Inet-Endpoint Security Solutions รวมทั้งกระตุ้นการขาย Managed Security
Solutions ในภาพรวม และตอกย้ำ Cloud Computing กับ
กลุ่มเป้าหมายอย่างต่อเนื่องเพื่อตอกย้ำจุดแตกต่างที่ไอเน็ตมีให้กับลูกค้าผ่าน Cloud Computing
ซึ่งเป็นการให้บริการที่รวมเทคโนโลยีรักษาความปลอดภัยให้กับเครื่องคอมพิวเตอร์ประสิทธิภาพสูงและมีวัตถุประสงค์ในการช่วยการลดค่าใช้จ่าย
เนื่องจากโครงสร้างพื้นฐานของ Cloud Computing จะประโยชน์ต่อผู้ใช้ ในโดย28อาจทำให้เกิด
Economies of Scale ได้หากมี การ ใช้งานที่มากพอ
รวมทั้งเพิ่มความคล่องตัวและการยืดหยุ่นในการบริหารจัดการทรัพยากรไอทีอย่างมีประสิทธิภาพ
ส่งผลถึงการช่วยลดต้นทุนให้กับลูกค้า พร้อมทั้งช่วยแบกรับความเสี่ยงได้
เป็นอย่างดีให้กับงานที่ทำบนเครือข่าย และคิดค่าบริการเป็นจำนวนครั้งที่ใช้ เหมาะกับ
สถานการณ์เศรษฐกิจปัจจุบัน

การเจาะตลาดภาครัฐก็เป็นอีกหนึ่งกลยุทธ์ที่ไอเน็ตได้แสดงศักยภาพด้าน Business Solutions
ที่สามารถต่อยอดได้หลากหลายและมีประสิทธิภาพ สำหรับในปี 2552 นี้โครงการ ต้นกล้าอาชีพ
ถือเป็นจุดเด่นของการทำตลาดภาครัฐที่ประสบความสำเร็จเป็นอย่างดี และได้รับ
ผลตอบรับทั้งในด้านของภาพลักษณ์ในการทำเพื่อสังคม และยังสามารถสร้างรายได้อย่างต่อเนื่อง
อีกด้วย โดยไอเน็ตได้ออกแบบการบริหารระบบ IT ของโครงการนี้อย่างมืออาชีพ

ไอเน็ตยังคงมุ่งเน้นรักษาคุณภาพการให้บริการอินเทอร์เน็ตตามนโยบายคุณภาพของ ไอเน็ต
ซึ่งถือเป็นภารกิจหลักที่มุ่งเน้นให้บริการระดับองค์กรและระดับบุคคลมาโดยตลอด
โดยมีการพัฒนาปรับปรุงการบริการและสินค้าต่างๆ อย่างไม่หยุดยั้ง
เพื่อให้เกิดความพอใจสูงสุดของผู้ใช้บริการทุกราย
และจะรักษาไว้ซึ่งหลักการข้อกำหนดทางกฎหมายที่เป็นสากลและ มาตรฐานทางวิชาการที่ถูกต้อง
พร้อมกับการพัฒนานวัตกรรมใหม่ๆ เพื่อเตรียมสนองตอบ
ความต้องการใช้งานอินเทอร์เน็ตที่มีแนวโน้มจะเติบโตเพิ่มขึ้นอย่างรวดเร็วในปี 2553 ด้วย

หมายเหตุ : 1. รายงานผลการสำรวจกลุ่มผู้ใช้อินเทอร์เน็ตในประเทศไทย ปี 2552,
ศูนย์เทคโนโลยีอิเล็กทรอนิกส์และคอมพิวเตอร์

แห่งชาติ

-   งานที่ยังไม่ส่งมอบ

ณ สิ้นปี 2552 มีงานโครงการจ้างเหมาสร้างท่อร้อยสายที่ยังไม่ได้ส่งมอบทั้งสิ้นจำนวน 3 โครงการ
มีมูลค่างานตามสัญญาทั้งหมดเท่ากับ 259 ล้านบาท โดยมีการรับรู้รายได้ตาม
อัตราส่วนของงานที่ทำเสร็จ จำนวน 247 ล้านบาท และมีการเรียกเก็บเงินแล้ว จำนวน 105
ล้านบาท ซึ่งทั้ง 3 โครงการ คาดว่าจะดำเนินงานแล้วเสร็จภายในปี 2553